Pronovias crea un complet plec de mesures per protegir les seves treballadores.
La plantilla de Pronovias en ple va assistir a la presentació del pla de mesures de l'empresa contra la violència sexista.
Pronovias va acordar recentment amb la representació de les persones treballadores un important acord de mesures de protecció integral davant la violència de gènere.
La signatura de l'acord va tenir lloc en el marc d'una emotiva assemblea que ha reunit als seus 350 de treballadores i treballadors, amb la presència d'Ana Bella, supervivent i víctima de violència de gènere que dóna nom a la seva fundació, i Mireia Mata i Solsona, directora general d'Igualtat de la Generalitat de Catalunya.
L'acord mostra el compromís de l'empresa per l'eradicació de la violència de gènere.
Qualsevol treballadora de la companyia que es pugui trobar en aquesta situació podrà gaudir de tots els permisos (que seran considerats retribuïts) necessaris per a gestions administratives, judicials o mèdiques, incloses aquelles que puguin afectar als seus fills.
La gestió d'aquest temps es realitzarà directament amb la Comissió de suport a les víctimes de violència de gènere de manera confidencial.
L'empresa li proporcionarà una dotació econòmica sense reemborsament en cas de responsabilitats familiars per a ajuda escolar, visites o tractament psicològic o mèdic i primeres necessitats, així com per canvi de domicili, sigui a nivell nacional com internacional.
En els casos de mobilitat de la treballadora a una altra empresa del grup, tant si el desplaçament és temporal com definitiu, es poden acordar altres mesures econòmiques d'acompanyament.
En casos d'incapacitat temporal, se li abonaran els complements necessaris perquè, juntament amb la prestació legal que li correspongui, arribi al mateix nivell de retribució ordinària que vingués cobrant en els mesos anteriors.
El Comitè de suport a la víctima de violència (CAVVG) designarà una persona per informar, acompanyar i donar suport a la persona víctima de violència de gènere que actuarà amb la màxima confidencialitat.
La persona designada haurà de guardar absoluta discreció i confidencialitat, comptant amb la informació i formació necessàries per a garantir la correcta aplicació d'aquest acord.
La direcció informarà a la representació legal dels treballadors del nombre de casos de violència de gènere que es tractin en el si de l'empresa, així com de les mesures aplicades en cada un d'ells, mantenint les dues parts la deguda confidencialitat.
En cap cas, es desvetllarà la identitat de la persona afectada.
El telèfon directe de la persona víctima de violència serà desviat a la centraleta de recepció on es realitzarà un filtre d'aquestes trucades.
Així mateix, s'incrementaran els controls de l'entrada al centre de treball.
Les víctimes podran també sol·licitar un canvi d'ubicació física del seu espai de treball i, sempre que sigui possible, prioritzant zones allunyades d'espais altament concorreguts, com ara escales, i espais adequats a l'estat de la persona (per exemple: evitar taules i cadires d'esquena a portes, etc.).
Per últim, quan per motius de seguretat la persona afectada hagi de modificar habitualment les seves rutines, podrà sempre comunicar amb antelació a la Comissió els horaris que realitzarà i un número de contacte en cas que no els pugui complir, amb indicació de si ha d'alertar-se a la policia.
També pot sol·licitar no sortir dels recintes de Pronovias durant la seva jornada laboral, evitant gestions externes com ara anar a correus o portar mercaderies.
Estan adreçades a víctimes de violència de gènere, que podran tenir-hi dret des del moment en què l'empresa sigui coneixedora de l'existència d'una ordre judicial de protecció a favor de la dona o bé d'un informe del Ministeri Fiscal o dels serveis socials o de la Seguretat Social que indiqui la existència d'indicis de violència sexista.
Pronovias també estableix una línia de crèdits reemborsables a través de nòmina per fer front a diverses necessitats.
L'empresa constituirà una comissió de suport contra la violència de gènere amb un membre de la direcció i un altre del Comitè d'empresa, amb els coneixements necessaris per ajudar i orientar a les dones que ho necessitin amb la màxima confidencialitat i discreció.